cyanic-selkie/wikianc huggingface dataset:
Ashley Juddová
Ashley Juddová (rod. Ashley Tyler Ciminella; * 19. apríl 1968, Los Angeles, Kalifornia, USA) je americká filmová a televízna herečka a politická aktivistka. Je známa z filmov ako Ruby in Paradise (1993), Heat (1995), Kiss the Girls (1997), Double Jeopardy (1999), Frida (2002), De-Lovely (2004), Bug (2006), Olympus Has Fallen (2013), Divergencia (2014), Trafficked (2017) a A Dog's Way Home (2019).
Detstvo a mladosť
Je dcérou country speváčky Naomi Judd (1946 - 2022) a Michaela Charlesa Ciminella, ktorí sa v roku 1972 rozviedli. Má jednu staršiu sestru Wynonnu. Jej matka so sestrou sa živili ako country speváčky, vystupujúce pod názvom The Judds. Juddová študovala francúzsky jazyk na University of Kentucky, kde hrala v miestnom divadelnom spolku.
Po vysokej škole odišla do Hollywoodu, kde študovala herectvo.
Kariéra
Jej herecká kariéra začala v roku 1991, ako Ashley Judd, kedy začala používať priezvisko jej matky. Objavila sa v dvoch častiach televízneho seriálu Star Trek: Nová generácia. V roku 1993 získala hlavnú úlohu v dráme Ruby in Paradise. Jej herecký výkon ocenili filmový kritici a získala nomináciu na New York Film Critics Circle.
V roku 1995 prijala úlohu vo filme Heat, kde si zahrala po boku hercov ako Al Pacino, Val Kilmer či Robert De Niro. O rok neskôr hrala vo filme Norma Jean & Marilyn, kde stvárnila mladú Marilyn Monroe predtým ako sa z nej stala hviezda. O túto rolu sa podelila s herečkou Mirou Sorvino, ktorá stvárnila Monroe v dobe jej najväčšej slávy. Obe herečky získali nomináciu na Zlatý glóbus. V rovnakom roku hrala po boku hviezd ako Sandra Bullock, Kevin Spacey, Samuel L. Jacskon a Matthew McConaughey v thrileri A Time to Kill.
V roku 1997 hrala po boku Morgana Freemana vo filme Kiss the Girls, kde stvárnila šarmantnú lekárku ktorá pomáha vystopovať vraha žien. Film bol úspešná a Juddová získala pozitívne ohlasy na jej herecký výkon. V roku 1999 hrala v kriminálnom thrilleri Double Jeopardy, po boku Brucea Greenwooda. vľavo|náhľad|Juddová na konferencii hnutia „MeeToo“ V roku 2002 sa pred kamerami stretla znovu s Morganom Freemanom, tento krát vo filme High Crimes. Objavila sa tiež v komédii Divine Secrets of the Ya-Ya Sisterhood z roku 2004. V rovnakom roku získala pozitívne uznanie a nomináciu na Zlatý glóbus, za jej herecký výkon vo filme De-Lovely.
Po trojročnej hereckej pauze si v roku 2009 zahrala v dráme Helen, kde stvárnila hlavnú postavu, ktorá bojuje s depresiami a bipolárnou poruchou. Bola prvotnou voľbou pre vyšetrovateľku Jane Rizzoli z televízneho seriálu Rizzoli a Isles ale odmietla túto ponuku a nahradila ju Angie Harmon.
V roku 2012 stvárnila hlavnú postavu v televíznom seriály Missing. O dva roky (2014) neskôr stvárnila postavu Natalie Prior v sci-fi filme Divergencia. Postavu Natalie Prior si zopakovala aj v ďalšej časti, Rezistencia z roku 2015.
V roku 2017 sa objavila v televíznom seriály Davida Lyncha, Twin Peaks kde hrala v štyroch epizódach. V rovnakom roku sa objavila aj vo filme Trafficked, ktorí hovorí príbeh o obchode s bielym mäsom.
V roku 2019 si zahrala vo filme A Dog's Way Home. Od roku 2017 do roku 2019 účinkovala v dvadsiatich epizódach televízneho seriálu Berlin Station.
Súkromný život
náhľad|Ashley Juddová po boku senátora Richard Lugara V decembri 1999 sa zasnúbila so škótom Dariom Franchittim. Svadbu mali na škótskom zámku Skibo. Rozviedli sa v roku 2013. Juddová nemá deti nakoľko seba vníma ako antinatalistku.
Venuje sa niekoľkým bojovým umeniam ako kickbox, džudo, taekwondo či kung-fu.
Vo februári 2006 nastúpila do liečebného centra v Buffale, v štáte Texas na liečbu depresií a nespavosti. V roku 2011 vydala knihu s názvom All That is Bitter and Sweet.
V auguste 2016 získala titul PhD. v odbore verejná politika.
V októbri 2015 priznala, že má skúsenosti so sexuálnym obťažovaním počas natáčania filmu. Osobu ani film nemenovala. V roku 2017 priznala že išlo o producenta Harveya Wensteina a že k incidentu došlo v roku 1997, počas natáčania Kiss the Girls. V apríli 2018 podala žalobu za sexuálne obťažovanie a ohováranie ktoré Wenstein šíril po Hollywoode po tom, čo odmietla jeho sexuálne návrhy.
Juddová sa venuje na rodovú rovnosť a za práva dievčat a žien. V roku 2016 bola vymenovaná veľvyslankyňou dobrej vôle pre UNFPA. Podporila tiež niekoľko charitatívnych organizácii a nadácii.
Bazovského ulica (Bratislava)
Bazovského ulica je ulica v Bratislave, v mestskej časti Dúbravka. Je pomenovaná podľa slovenského maliara Miloša Alexandra Bazovského (1899 – 1968).
Tiahne sa od Bagarovej ulice po Ulicu Janka Alexyho, je rovnobežná s Landauovou a Červeňákovou. Vznikla v 70. rokoch 20. storočia pri výstavbe panelákového sídliska.
Na ulici sa nachádza materská škola, ktorú obnovili v septembri 2012.
Landauova ulica (Bratislava)
Landauova ulica je ulica v Bratislave, v mestskej časti Dúbravka. Je pomenovaná podľa slovenského zootechnika Ladislava Landaua (1914 – 1965).
Je rovnobežná s Ulicou Mikuláša Schneidera-Trnavského a Bazovského ulicou, kolmo ústi do Ulice Janka Alexyho. Vznikla v 70. rokoch 20. storočia pri výstavbe panelákového sídliska.
Žigmund Ivánka
Žigmund Ivánka (, s prídomkom z Jordánu a Draškoviec, lat. de „Draskócz et Jordánföld“, Horné Semerovce, 8. júna 1817 – Horné Semerovce,  26. decembra 1902) bol politik a veľkostatkár.
Bol tretím dieťaťom Ladislava Ivánku (* 1782 – † 1819), župana Hontianskej župy a Petronely Péčiovej (* 1791 – † 1846). Jeho mladší brat bol Imrich Ivánka, rovnako poslanec Uhorského snemu.
Počas uhorskej revolúcie 1848 - 49 bol jedným z najvýraznejších rečníkov opozície Hontianskej župy. Bol aj poslancom revolučného snemu v roku 1848, v ktorom zastupoval mesto zastupujúceho mesto Krupina. Po porážke revolúcie spolu s Ľudovítom Košutom emigroval z Uhorska a cestoval s ním do Konštantínopolu a Paríža. Neskôr sa vrátil domov do Horných Semeroviec, kde hospodáril na rodinných majetkoch.
V rokoch 1861 až 1878 bol opäť zvolený za poslanca uhorského snemu za Deákovu stranu. Popri politickej činnosti uverejnil aj niekoľko článkov v rôznych ekonomických časopisoch.
Bol dvakrát ženatý. S prvou manželkou Elelkou Rudnayovou (1830 - 1866) mal 7 detí. V roku 1867 sa oženil druhýkrát s Rozáliou Csákyovou (1837 - 1868), s ktorou nemal žiadne deti.
Ta-wen Sun
Ta-wen Sun (zjednodušená čínština: 孙大文; tradičná čínština: 孫大文; chan-ju pchin-jin: Sūn Dàwén, slov. prepis Sun Ta-wen, angl. Da-Wen Sun) je profesor potravinárskeho inžinierstva a bioinžinierstva (Professor of Food and Biosystems Engineering) na University College Dublin, National University of Ireland.
Životopis
Pred svojou zahraničnou praxou a pobytmi na západoeurópskych univerzitách získal v Číne tituly BSc a MSc v strojnom inžinierstve a PhD. v chemickom inžinierstve. Stal sa prvým Číňanom trvale zamestnaným na írskej univerzite, keď bol v roku 1995 menovaný asistentom (College lecturer) na National University of Ireland, Dublin (University College Dublin) a potom postupne v krátkom čase odborným asistentom (Senior lecturer), docentom (Associate Professor) a riadnym profesorom (Professor). Dr Sun je teraz profesor potravinárskeho inžinierstva a bioinžinierstva (Food and Biosystems Engineering) a riaditeľ výskumnej skupiny chladenia potravín a počítačovej technológie potravín (Food Refrigeration and Computerised Food Technology Research Group) na University College Dublin.
Profesor Sun, ako vedúca osobnosť vo výuke potravinárskeho inžinierstva, prispel významným spôsobom k rozvoju potravinárskeho inžinierstva. Vychoval mnoho doktorantov (PhD students), ktorí sa s úspechom uplatnili v priemysle aj vo výskume. Pravidelne prednáša potravinárske inžinierstvo v základných kurzoch na univerzitách a je pozývaný ako prednášajúci kľúčových prednášok na medzinárodných konferenciách. Ako uznávaná autorita v potravinárskom inžinierstve pôsobil a pôsobí ako hosťujúci profesor na 10 popredných univerzitách v Číne, hlavne na Zhejiang University, Shanghai Jiaotong University, Harbin Institute of Technology, China Agricultural University, South China University of Technology, Jiangnan University a iných. V uznaní jeho zásluh v oblasti potravinárskeho inžinierstva a za jeho vynikajúce vedenie príslušnej sekcie v Medzinárodnej komisii pre poľnohospodárske inžinierstvo (International Commission of Agricultural Engineering, CIGR) bol vyznamenaný v roku 2000 a znovu v roku 2006 cenou (CIGR Merit), Inštitút strojných inžinierov (Institution of Mechanical Engineers, IMechE) pôsobiaci v Spojenom kráľovstve ho ocenil titulom „Food Engineer of the Year 2004“, v roku 2008 bol vyznamenaný cenou CIGR (Recognition Award), ktorá ho zaraďuje medzi špičkových vedcov sveta v oblasti poľnohospodárskeho inžinierstva.
Je členom Inštitútu poľnohospodárskych inžinierov (Institution of Agricultural Engineers). Získal tiež početné ocenenia za vynikajúce výsledky výskumu a vo výuke, vrátane štipendií (President’s Research Fellowship), dvakrát získal ocenenie University College Dublin (President’s Research Award of University College Dublin). Je členom výkonnej rady CIGR (Executive Board) a čestný vice-prezident CIGR, hlavný redaktor medzinárodného časopisu Food and Bioprocess Technology: An International Journal (Springer), editor série kníh “Contemporary Food Engineering” (CRC Press / Taylor & Francis), predtým bol tiež editorom časopisu Journal of Food Engineering (Elsevier) a členom redakčnej rady časopisov Journal of Food Engineering (Elsevier), Journal of Food Process Engineering (Blackwell), Sensing and Instrumentation for Food Quality and Safety (Springer) a Czech Journal of Food Sciences. Ďalej je autorizovaným znalcom (Chartered Engineer) registrovaným pri Engineering Council v Spojenom kráľovstve.
Nesle
Nesle je francúzska obec, ktorá sa nachádza v departemente Somme, v regióne Pikardia.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Drieňový kanál
Drieňový kanál je kanál v regióne Podunajsko v obci Bátorove Kosihy a v okrajovom rozsahu v obci Búč v okrese Komárno v Nitrianskom kraji. Je to ľavostranný prítok Rybničného kanála v povodí Dunaja; má dĺžku 3,9 km. Je vodným tokom V. rádu. Hydrologické poradie (číslo povodia): 4-20-02-59. Geomorfologická kategorizácia: geomorfologický celok Podunajská pahorkatina,  geomorfologický podcelok Hronská pahorkatina.
Vznik
Vzniká v poľnohospodárskom extraviláne v nadmorskej výške 128 m n. m. v poli Drieňové vo východnej časti obce Bátorove Kosihy v okrese Komárno.
Opis toku
Tečie južným smerom poľnohospodárskym extravilánom obce Bátorove Kosihy; po 1,5 km toku sa stáča v pravom uhle na juhozápad, v nadmorskej výške 122 m n. m. podteká cestu z Bátorových Kosíh do obce Gbelce a opäť mení v pravom uhle smer a pokračuje juhovýchodným smerom cez pole Jastrabie, stáča sa v pravom uhle na západ až juhozápad; z južnej strany obteká hospodárske stredisko živočíšnej výroby, prichádza na obecnú hranicu medzi Bátorovými Kosihami a obcou Búč; sleduje obecnú hranicu, v nadmorskej výške 117 m n. m. podteká cestu z Bátorových Kosíh do obce Mužla, časť obce Malá Mužla a ústi v nadmorskej výške 115 m n. m. do Rybničného kanála ako jeho ľavostranný prítok. Rybničný kanál je ďalej prítokom Vojnického potoka v povodí Dunaja. . Drieňový kanál nemá prítoky; v nadmorskej výške 120 m n. m. sa k nemu pripája bezmenná pravostranná struha, ktorá je väčšiu časť roka bez vody. Preteká východnou časťou obce Bátorove Kosihy a iba krátky 500 m úsek v závere toku pri jeho ústí tečie po obecnej hranici medzi Bátorovými Kosihami a obcou Búč.
Drieňový kanál vzniká, preteká a ústi v geomorfologickej oblasti Podunajská nížina, v geomorfologickom celku Podunajská pahorkatina, v geomorfologickom podcelku Hronská pahorkatina.
Pôvod názvu
Hydronymum Drieňový kanál má pôvod v názve poľa Drieňové v katastrálnom území Bátorove Kosihy, v ktorom vodný tok vzniká a cez ktoré preteká. Názov poľa Drieňové súvisí s charakteristickým výskytom dreviny z čeľade drieňovitých drieňa obyčajného (Cornus mas). Zo slovného základu apelatíva drieň  systémovým utvorením prídavného mena formantom -ový a kombináciou so všeobecným podstatným menom kanál s významom umelý melioračný tok slúžiaci na prevádzanie vody bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) Drieňový kanál ako súčasť veľmi početnej skupiny názvov v slovenskej toponymii, najmä hydronymii. Názov vodného toku Drieňový kanál bol štandardizovaný v roku 1979. Značný počet názvov iných potokov na Slovensku obsahuje slovný základ všeobecného podstatného mena drieň: Drienický potok, Drienok, Drieňov, Drieňová, Drienovec, Drieňovec (prítok Budinského potoka), Drieňovec (prítok kanála Veľké Revištia-Bežovce), Drienovka, Drienovský potok, Drieňovský potok (prítok Východného Turca), Drieňovský potok (prítok Kútočného potoka), Drieňovský potok (prítok Mačacieho potoka), Drieňovský potok (prítok Štiavnice), Drieňovský potok (prítok Slatiny), Drieňový potok (prítok Žitavy), Drieňový potok (prítok Bukového potoka) i kanálov: Drieňovský kanál, Drieňovec. Názvy týchto vodných tokov majú podobnú motiváciu: buď v svojom pomenovacom procese prebrali s prípadnou modifikáciou do svojho názvu časť názvu sídelného objektu (obce, časti obce) respektíve nesídelného objektu (vrchu, lesa) alebo v pomenovacom procese primárne využili slovný základ apelatíva drieň.
Mečiarizmus
Roky 19941998, kedy vládla tretia vláda Vladimíra Mečiara, bývajú označované ako vrchol mečiarizmu. Vláda autoritatívneho premiéra v spojení s nacionalistickou SNS a radikálnym ZRS, jej snahy o zmenu viacerých zákonov (špecificky volebného zákona pred voľbami 1998) či iné zákonné a nezákonné postupy (únos Michala Kováča ml., nezákonné odvolanie mandátu Gauliedera či Mečiarove amnestie) naznačovali inklináciu k autoritarizmu.
Mečiarizmus sa zvykne zaraďovať medzi tzv. neliberálne (iliberálne) demokracie. Okrem mečiarizmu sa zvykne do rovnakej kategórie, z toho istého obdobia, zaraďovať vláda Slobodana Miloševiča v Juhoslávií, Iona Iliescu v Rumunsku a Franja Tuđmana v Chorvátsku. Nemecký politológ Wolfgang Merkel zaraďuje režim tretej Mečiarovej vlády k neliberálnym demokraciam s určitými delegatívnymi prvkami. Označuje sa tým režim, v ktorom slobodne zvolené vlády porušujú základné ľudské práva a občianske slobody, resp. nerešpektujú právny štát alebo sa ho nesnažia budovať.
Na exekutívnej zložke štátnej moci ostal nezávislý ústavný súd, dobre organizované boli mimovládne organizácie. Hoci boli obmedzené kontrolné mechanizmy opozície, bola zachovaná časová deľba moci, ktorá nakoniec viedla k výmene politickej reprezentácie.
Černatín
Černatín staršie Čiernatín je vrch Kysuckej vrchoviny. Leží nad obcou Radôstka, približne východne od Kysuckého Nového Mesta.
Poloha
Nachádza sa v centrálnej časti pohoria, v geomorfologickom podcelku Vojenné. Vrch leží v Žilinskom kraji, v okrese Čadca a v katastrálnom území obce Radôstka. Vrch je súčasťou rozsiahleho masívu, siahajúceho od Radôstky až po údolie Kysuce pri Kysuckom Lieskovci.
Opis
Černatín leží na východnom konci horského chrbta, ktorý sa južným smerom zvažuje do údolia potoka Sobolčín, východným do údolia Radôstky a severným do údolia Čiernatinského potoka. Všetky tieto údolia patria do povodia rieky Bystrica. Severne susedí vrch Buganka, západne leží Kykula a Priehyb , južne vrch Obelec  a východne Čierna Lutiša  a Grúniky. Najbližším sídlom je na juhovýchodnom úpätí ležiaca Radôstka, severne je situovaná Stará Bystrica a severozápadným smerom obec Lodno. Západne ležiacim predvrcholom vedie značená magistrála, na ktorú sa tu pripája trasa z Radôstky.
Výhľady
Vrchol Černatína je pokrytý nesúvislým lesným porastom, ktorý umožňuje obmedzené výhľady. Tie sú vďaka nadmorskej výške a polohe veľmi zaujímavé; pozorovať je možné vrchy Kysuckej vrchoviny, no tiež Krivánsku Fatru i Kysucké Beskydy. Z vhodných lokalít je viditeľná i severná časť Lúčanskej Fatry, časť Oravskej Magury či Moravsko-sliezske Beskydy.
Prístup
Na vrchol nevedie značený turistický chodník, no značená magistrála prechádza západne situovaným predvrcholom. Časťou hrebeňa na vrchol prechádza značená trasa z Radôstky, z ktorej odbočením sa dá vystúpiť na Černatín.
David Landau
David Landau môže byť:
Aleksander Krawczuk
Aleksander Krawczuk (* 7. jún 1922, Krakov, Poľsko† 27. január 2023 ) bol poľský historik a esejista, profesor humanitných vied, minister kultúry a poslanec.
Životopis
Počas druhej svetovej vojny bol vojakom Armie Krajowej ozbrojenej odbojovej organizácie v Poľsku.
V roku 1949 úspešne ukončil štúdia filozofie a dejín na Jagelonskej univerzite a následne sa tam venoval vedeckým prácam na katedre starovekých dejín. V roku 1985 získal titul profesor. V rokoch 1986 – 1989 zastával funkciu ministra kultúry vo vláde Zbigniewa Messnera a vo vláde Mieczysława Rakowského a bol tiež členom Národného výboru Grunwald inštitúcie založenej na podporu poľskej armády s pamätnou bitkou pri Grunwalde v jej názve. Od roku 1991 do roku 1997 bol poslancom Zväzu demokratickej ľavice (SLD) počas prvého funkčného obdobia 1991 – 1993 a druhého funkčného obdobia 1993 – 1997 v Sejme (parlamente).
Profesne sa venoval staroveku a snaží sa históriu aj popularizovať, čoho ukážkou je dokumentárny seriál Antyczny świat profesora Krawczuka (Staroveký svet profesora Krawczuka). Publikoval tiež celý rad kníh z ktorých sú mnohé preložené do viacerých jazykov.
V roku 1997 mu poľský prezident Aleksander Kwaśniewski za jeho významný prínos národnej kultúre udelil štátne vyznamenanie Rad Polonia Restituta. .
Simon Baker
Simon Baker, celým menom Simon Baker-Denny (30. júl 1969, Launceston, Austrália) je austrálsky herec. Od roku 2008 hral hlavnú postavu v seriáli Mentalista.
Ѻ
náhľad|Písmeno Ѻ Ѻ (minuskula ѻ) je už bežne nepoužívané písmeno cyriliky. Ide o variant písmena О používaný na začiatku slovných koreňov (na začiatku slova, po predložke, v zložených slovách).
V hlaholike zodpovedajúce písmeno neexistuje.
Landau (priezvisko)
Landau je nemecké priezvisko. Jeho nositelia sú veľmi často židovského pôvodu, predpokladá sa jeho odvodenie od mesta Landau in der Pfalz v Nemecku. Prvým židovským zaznamenaným nositeľom priezviska je Jacob Baruch ben Judah Landau, ktorý žil v Taliansku koncom 15. storočia.
V Česku aj na Slovensku je veľmi zriedkavé. V Česku sa vyskytuje predovšetkým v meste Nýřany, na Slovensku len v mestách Košice, Bratislava a Hlohovec.
Ꙗ
Ꙗ (minuskula ꙗ) je už bežne nepoužívané písmeno cyriliky. Používa sa len v liturgických textoch. Písmeno vzniklo z potreby rozlíšiť v písanej podobe hlásky ě a ja, ktoré boli pôvodne obe zapisované pomocou písmena Ѣ.
Písmeno Ꙗ nemá zodpovedajúci vlastný náprotivok v hlaholike, zodpovedá mu náprotivok písmena Ѣ, písmeno Ⱑ.
Prsteň (rozlišovacia stránka)
Prsteň môže byť:
Srdce (symbol)
náhľad|Srdce, symbol lásky Srdce je v mnohých kultúrach rozšírený symbol, ktorý môže označovať lásku, všetko možné s ňou spojené.
Jeden z výkladov je, že znázornenie predstavuje štylizované figové listy. Tie sa v 2. tisícročí pred Kr., neskôr spoločne s listami brečtanu objavujú ako dekorácia na vázach a minojských freskách. V 8. storočí pred Kr. dekorujú korintskí maliari vázy figurálnymi zobrazeniami spoločne s brečtanovými listami a vinnými hroznami v podobe srdca. Brečtan v gréckej, rímskej a ranej kresťanskej kultúre symbolizoval večnú lásku.
V rytierskej literatúre 12. a 13. storočia sa objavujú listy brečtanu v milostných scénach, často zmaľované do červena; červená sama je pritom symbolom lásky. Dnes známy symbol červeného srdca sa rozšíril po Európe, k tomuto rozšíreniu napomohla tiež úcta k Najsvätejšiemu Srdcu Ježišovmu, ktoré je samo symbolom božej lásky k človeku, v katolíckej cirkvi. Symbol srdca sa dostal do heraldiky a ku koncu 15. storočia sa symbol srdca objavil tiež na kartách.
Symbol srdca sa ujal ako metafora ľudského srdca až medzi 13. a 16. storočím. Skôr sa k tomu istému používalo píniových šišiek či pyramídy.
Ako emotikon sa používa <tt><3</tt>. V Unicode existuje niekoľko symbolov srdca:
Nesle-l’Hôpital
Nesle-l’Hôpital je francúzska obec, ktorá sa nachádza v departemente Somme, v regióne Pikardia.
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Ꙓ
náhľad|Písmeno Ꙓ Ꙓ (minuskula ꙓ) alebo jotované jať je už bežne nepoužívané písmeno cyriliky. Písmeno sa vyskytuje len v starých textoch a aj tam sa vyskytuje veľmi vzácne.
Písmeno je jotovaným variantom písmena Ѣ (jať).
Ѥ
náhľad|Písmeno Ѥ Ѥ (minuskula ѥ) je už bežne nepoužívané písmeno cyriliky. Používa sa len v liturgických textoch. V súčasnej ruštine mu výslovnosťou zodpovedá písmeno Е, v súčasnej ukrajinčine mu výslovnosťou zodpovedá písmeno Є.
Neslette
Neslette je francúzska obec, ktorá sa nachádza v departemente Somme, v regióne Pikardia.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Tomáš Halgaš
Tomáš Halgaš (* jún 1993, Bratislava) je slovenský matematik a informatik. Po ukončení štúdia na University of Oxford založil v roku 2015 spoločne s Nickom D'Aloisiom spoločnosť Sphere Knowledge Limited. Projekt Sphere odkúpila v roku 2021 jedna z najväčších sociálnych sietí na svete, spoločnosť Twitter.
Životopis
Tomáš sa narodil v Bratislave. Absolvoval bilingválne gymnázium Galileo School. V roku 2011 odišiel do Veľkej Británie študovať na University of Oxford, kde získal bakalársky a neskôr magisterský titul v odboroch matematika a informatika (Computer Science).
Po ukončení štúdia pracoval krátky čas ako inžinier v spoločnosti Facebook. V tom čase začal s Nickom D'Aloisiom, s ktorým sa spoznal počas štúdia na Oxforde, diskutovať o riešení, z ktorého neskôr vznikol projekt Sphere. Koncom roka 2015 spolu založili spoločnosť Sphere Knowledge Limited s Nickom D'Aloisiom ako CEO a Tomášom Halgašom ako CTO. Projekt s tímom 30+ ľudí financovali slávni investori ako Index Ventures, Horizons Ventures, Mike Moritz (jeden z prvých investorov do Google), Brian Chesky (zakladateľ Airbnb) a Sean Rad (zakladateľ Tinderu).
Boris Sádecký
Boris Sádecký (* 20. apríl 1997, Trenčín - † 3. november 2021, Dornbirn, Rakúsko) bol slovenský hokejový reprezentant, ktorý hrával na pozícií útočníka.
Pred sezónou 2021/22 podpísal zmluvu s účastníkom nadnárodnej IceHL ligy Bratislava Capitals. V zápase 13. kola proti KAC Klagenfurt strelil svoj prvý hetrik a dopomohol tak tímu k víťazstvu 6:2. V nasledujúcom zápase proti Dornbirner EC 29. októbra 2021 skolaboval na zástavu srdca v dôsledku zápalu srdcového svalu. Následne bol prevezený do nemocnice v Dornbirne, kde 3. novembra 2021 zomrel.
Jeho príbuzní založili organizáciu Dobré srdce Borisa Sádeckého, ktorej cieľom je aktívne viesť kampaň, osvetu a vzdelávať o zdravotnej starostlivosti pri športe. Na jeho počesť je každoročne udeľovaná Cena Borisa Sádeckého pre najkrajší gól extraligy.
Úspechy
Klubové Individuálne
Španielska synagóga (Praha)
Španielska synagóga je budova synagógy z druhej polovice 19. storočia nachádzajúca sa v historickom centre mesta Praha v miestnej časti Josefov v Česku. Má priznaný štatút kultúrnej pamiatky od 3. mája 1958.
Dejiny a charakteristika
Budova španielskej synagógy bola postavená na mieste, kde už predtým stála synagóga, ktorá sa nazývala Stará škola, alebo Templ a bola postavaná už v 12. storočí, čo ju robilo najstaršou synagógou pražského židovského geta. Táto pôvodná synagóga bola zbúraná v roku 1867.
Súčasná budova bola postavaná v rokoch 1867 - 1868, pričom na projekte sa podieľali architekti Ignác Ullmann, Josef Niklas a Jan Bělský. Ignác Ullman vypracoval plány k novostavbe, Josef Niklas je autorom projektu vnútornej výzdoby a Jan Bělský bol poverený samotnou výstavbou. Budova bola poslednou synagógou postavenou na území Josefova pred jeho asanáciou.
Dodatočná vnútorná výzdoba bola vyhotovená firmou Antonín Baum a Bedřich Münzberger v rokoch 1882 - 1893 pod vedením týchto dvoch architektov.
V roku 1935 bola k budove pristavaná moderná budova podľa návrhu architekta Karla Pecáneka. Táto budova je známa pod názvom Zimná synagóga.
Bohoslužby sa prestali v budove slúžiť v roku 1941, v priebehu druhej svetovej vojny slúžila ako sklad predmetov, ktoré nacisti zabavili židovskému obyvateľstvu a v roku 1955 bola synagóga predaná do správy Židovského múzea.
V rokoch 1958 - 1959 po predaní budovy do správy Židovského múzea prebehla reštaurácia vnútorných priestorov pod vedením architekta Otta Rothmayera.
Od roku 1960 synagóga hostila stálu expozíciu synagogálneho textilu. V roku 1979 bola budova z dôvodu havarijného stavu uzavretá.
V rokoch 1995 - 1998 prebehla reštaurácia budovy pod vedením architekta Petra Běťáka a v októbri 1998 bola budova sprístupnená verejnosti.
Hradišťské terasy
Hradišťské terasy je prírodná pamiatka ev. č. 1311 neďaleko mesta Znojmo, jeho mestskej časti Znojmo-Hradiště v okrese Znojmo. Oblasť spravuje Správa Národného parku Podyjí.
Ochrana
Predmetom ochrany je rad významných stepných a lesostepných druhov rastlín a živočíchov v opustených sadoch.
Zrušenie
Prírodná pamiatka bola začlenená od 20. marca 1991 pod novovzniknutý Národný park Podyjí, ale až 7. augusta 1998 došlo k oficiálnemu zrušeniu pamiatky.
Historická revue
Historická revue je jediný slovenský odborný mesačník o histórii pre všetkých. Šéfredaktorom je Mgr. Jaroslav Valent.
Prispievatelia do revue sú odborní spolupracovníci - slovenskí historici.
Revue vychádza od roku 1990, pôvodne v Slovenskom pedagogickom nakladateľstve a neskôr vo vydavateľstve Kleio. Neskôr časopis viackrát zmenil vydavateľa.
Chochlačka obojková
Chochlačka obojková (lat. Aythya collaris) je druh z čeľade kačicovité. Obýva severnú Ameriku. Objavujú sa aj v Európe od októbra do júna, najmä samce, vo zvýšenej miere od roku 1969. Podľa Medzinárodnej únie na ochranu prírody a prírodných zdrojov chochlačka obojková patrí medzi najmenej ohrozené druhy, trend celkovej populácie je stúpajúci, za 40 rokov veľmi významne narástla populácia v severnej Amerike, o 247%.
Výskyt a stav na Slovensku
Prvý a jediný doložený záznam zo Slovenska pochádza z 25. apríla 2004 z lokality Prírodná rezervácia Žitavský luh (Maňa). V zozname vzácnych ornitologických pozorovaní podliehajúcich hláseniu Faunistickej komisii nie sú žiadne ďalšie pozorovania a ani v zozname vzácnych a zriedkavých druhov vtákov databázového systému Birding Slovakia nie sú žiadne záznamy.
Neufmoulin
Neufmoulin je francúzska obec, ktorá sa nachádza v departemente Somme, v regióne Pikardia.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Obřany
Obřany sú katastrálne územie, jedno zo štyridsaťosem katastrálnych území štatutárneho mesta Brna a do 16. apríla 1919 samostatná obec. Katastrálne územie má rozlohu 527,61 ha, je tu evidovaných 18 ulíc a 1 121 adries. Celé katastrálne územie je súčasťou mestskej časti Brno-Maloměřice a Obřany.
Margit Brucková-Friedrichová
Mag. Margit Brucková-Friedrichová M.A. alebo Margit Bruck-Friedrichová je rakúska diplomatka. Po práci na ministerstve zahraničných vecí a pre Medzinárodnú agentúru pre atómovú energiu je od marca 2019 veľvyslankyňa Rakúska na Slovensku.
Životopis
Brucková-Friedrichová absolvovala štúdium práv na Viedenskej univerzite (1989) a získala Master of Arts na The Fletcher School of Law and Diplomacy (19891990) pri Bostone. Po justičnej praxi (19901991) vstúpila v auguste 1991 do diplomatických služieb.
V rokoch 19911992 pôsobila ako delegátka pri guvernérskej rade Medzinárodnej agentúry pre atómovú energiu. V rokoch 1992 až 1993 pôsobila v Bruseli ako attaché pre politické záležitosti. V roku 1993 sa stala prvou veľvyslaneckou tajomníčkou na stálom zastúpení pri Organizácii Spojených národov v New Yorku. Následne od roku 1996 do roku 1999 pracovala ako zástupkyňa stáleho predstaviteľa pri OSN, IAEO, UNIDO a CTBTO vo Viedni. V rokoch 2001 až 2005 koordinovala „ľudskoprávne záležitosti v kontexte OSN“ na Sekcii medzinárodného práva MZV. V rokoch 2005 až 2010 bola vedúca Referátu pre kontrolu exportu zbraní a umiestnenia vojenských jednotiek. V kancelárii generálneho riaditeľa Medzinárodnej agentúry pre atomóvú energiu pracovala v rokoch 2010 až 2013 ako referentka pre externé vzťahy a v rokoch 2013 až 2017 ako vedúca protokolu a Senior External Relations Officer. V roko 2017 sa vrátila na MZV kde pracovala v Sekcii medzinárodného práva ako vedúca Referátu pre súhrnne spracovanie a koordináciu v oblasti medzinárodných sankcií.
Veľvyslankyňa na Slovensku
Za veľvyslankyňu Rakúska na Slovensku bola vymenovaná vo februári 2019. Kópie svojich poverovacích listín prezentovala 2. februára 2019 štátnemu tajomníkovi Ministerstva zahraničných vecí a európskych záležitostí Františkovi Ružičkovi. Stretnutie v deň jej príchodu na Slovensko je podľa ministerstvom symbolom dôležitosti bilaterálnych vzťahov medzi Slovenskom a Rakúskom. So štátnym tajomníkom sa zhodli, že spoločnými prioritami sú spolupráca v ekonomickej sfére, budovanie dopravných a infraštruktúrnych prepojení a celkový vývoj cezhraničnej spolupráce.
Prezident Andrej Kiska veľvyslankyňu prijal 13. marca 2019.
Salman Khan
Salman Khan môže byť:
Neuilly-l’Hôpital
Neuilly-l’Hôpital je francúzska obec, ktorá sa nachádza v departemente Somme, v regióne Pikardia.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Pečiarka
Pečiarka (variantné názvy pozri v článkoch pečiarka poľná a šampiňón):
Pečiarka (Agaricus)
Pečiarka  (staršie: šampiňón [v širšom zmysle] ; ďalšie slovenské názvy sú uvedené v článkoch pečiarka poľná a šampiňón ; lat. Agaricus, staršie Psalliota, Pratella) je rod húb z čeľade pečiarkovité (Agaricaceae).
V minulosti bol rod definovaný oveľa širšie než dnes - pozri nižšie.
Charakteristika
Rod zahŕňa jedlé a jedovaté huby; na Slovensku je väčšina jedlá, iba pečiarka páchnuca (Agaricus xanthodermus) spôsobuje ľahké otravy žalúdka.
Do rodu patria väčšie aj menšie huby, ktoré majú spočiatku pologuľovitý a neskôr rozprestretý klobúk. Klobúk je v mladosti na okraji podvinutý, spravila biely, žltkastý až hnedastý, s hladkým alebo šupinatým povrchom. Hlúbik je ľahko vylomiteľný. Zo závoja zostáva prsteň (v niektorých prípadoch mizne). Lupene sú najprv biele, potom postupne ružovejú až hnednú; sú voľné a tenké. Výtrusný prach je čokoládovo hnedý a výtrusy sú elipsovité a hladké. Pečiarky rastú na zemi, a to najmä na hnojených miestach.
Systematika
Vnútorná systematika je sporná. V súčasnosti sa rod delí na viacero sekcií (konkrétne: Xanthodermatei, Bivelares, Chitonioides, Sanguinolenti, Brunneopicti, Agaricus, Spissicaules, Minores, Arvenses), z ktorých každá pozostáva z jednotlivých druhov.
Na Slovensku sa vyskytujú najmä tieto druhy:
Minulosť
V minulosti bol rod Agaricus definovaný oveľa širšie než dnes, zahŕňal aj   : Tento článok sa zaoberá iba pečiarkami podľa súčasnej definície.
Alison Brieová
Alison Brieová ( * 29.december 1982, Hollywood, Los Angeles, Kalifornia, USA) je americká herečka a producentka, ktorá sa preslávila ako Annie Edisonová v televíznom seriály Community (2005).
Životopis
Alison sa 29.decembra 1982 v Kalifornií ako Alison Brie Schermerhorn. Jej otec reportér a hudobník a jej mama sa starala o deti ako pestúnka. Vyrastala v židovskej viere a tiež žila v židovských zvykoch. Počas detstva sa jej rodičia rozviedli a Alison ostala v starostlivosti mamy. Predtým ako sa stala herečkou, vystupovala ako klaun, na rôznych narodeninových oslavách a podobne.
Kariéru herečky sa začínala v komunitnom centre v Kalifornií, neskôr absolvovala strednú školu v Pasadene, počas štúdia hrala v židovských divadlách a v The California Institute of the Arts promovala s bakalárskym titulom, v roku 2005.
Deoxyguanozíntrifosfát
Deoxyguanozíntrifosfát alebo dGTP je nukleozidtrifosfát. Je príbuzný guanozíntrifosfátu (GTP), s tým rozdielom, že na 2' uhlíku pentózy mu chýba hydroxylová skupina. dGTP je prekurzor pre syntézu DNA. Používa sa v polymerázovej reťazovej reakcii (PCR), pri sekvenovaní DNA a klonovaní. dGTP vzniká fosforyláciou dGDP, ktorú katalyzuje nukleoziddifosfátkináza.
dGTP je kompetítor v inhibícii spôsobenej acyklovírom, liečivom, ktoré sa používa na liečbu vírusu herpes simplex (HSV).
Majstrovstvá sveta v ľadovom hokeji žien do 18 rokov 2022
Majstrovstvá sveta v ľadovom hokeji žien do 18 rokov 2022 boli štrnáste Majstrovstvá sveta v ľadovom hokeji žien do 18 rokov. Po zrušení minuloročných MS pre pandémiu ochorenia COVID-19 sa turnaj hral v Madisone v Spojených štátoch od 6. do 13. júna 2022. Rusko bolo vylúčené z MS; ako náhradník sa na šampionát dostalo Slovensko.
Zlaté medaily získali po šiestykrát juniorské hokejistky Kanady, keď vo finále zvíťazili nad USA 3 : 2.
O udržanie
Tretí zápas, ktorý bol naplánovaný na 13. júna o 14:30, sa nehral, lebo o zostupujúcom už bolo rozhodnuté. vyhralo 2 : 0 na zápasy a udržalo sa v Top divízii. 🇩🇪 zostupuje do I. A divízie MS 2023.
I. A divízia
Turnaj I. A divízie MS 2022 sa hral v Győri v Maďarsku od 3. do 8. apríla 2022.
I. B divízia
Turnaj I. B divízie MS 2022 sa hral v Radentheine v Rakúsku od 6. do 11. septembra 2022.
II. divízia
Turnaj II. divízie MS 2022 sa hral v Istanbule v Turecku od 27. júna do 5. júla 2022. Nový Zéland sa odhlásil z turnaja.
Prvé kolo
Skupina A
Skupina B
Skupina C
Druhé kolo
Skupina E
Skupina F
Play-off
Zápas o 7. miesto 🇲🇽 – 🇰🇿 2 : 0
Zápas o 5. miesto  – 🇹🇷 5 : 1
Zápas o 3. miesto – 🇦🇺 1 : 2
Finále 🇪🇸 – 🇬🇧 3 : 1
Ѧ
náhľad|Písmeno Ѧ náhľad|V spodnej časti obrázku - vývoj písmena [[Я z malého jusu]] Ѧ (malý jus, minuskula ѧ) je už bežne nepoužívané písmeno cyriliky. Používa sa len v liturgických textoch. Písmeno označovalo slovanskú nosovku. V poľštine mu výslovnosťou odpovedá písmeno Ę.
Z písmena sa vyvinulo písmeno Я.
Písmeno existuje aj v jotovanom variante ako Ѩ (jotovaný malý jus).
Hoci písmeno je podobné písmenu Ⱑ (jat) v hlaholike, v hlaholike mu zodpovedá písmeno Ⱔ.
Obliehanie Przemyślu
Obliehanie Przemyślu bolo najdlhšie trvajúce obliehanie prvej svetovej vojny a drvivá porážka, ktorú rakúsko-uhorská armáda utrpela voči Rusku. Przemyśl bolo v tom čase opevnené mesto ležiace na rieke San, na dnešnom poľsko-ukrajinskom pohraničí. Blokáda začala 16. septembra 1914, no 11. októbra bolo obliehanie prerušené kvôli rakúsko-uhorskej ofenzíve, ktorej cieľom bolo oslobodiť obliehanú pevnosť. Po jej odrazení pokračovalo obliehanie od 9. novembra a skončilo až kapituláciou pevnosti 22. marca 1915, po 133 dňoch od začiatku obliehania.
Pozadie
Hneď v prvý mesiac vojny, v auguste 1914, vpadla ruská armáda do východnej Haliče (Galície), najväčšej provincie ako Rakúsko-Uhorska, tak i nemeckého východného Pruska. Zatiaľ čo Nemcom sa čoskoro podarilo ruský postup zastaviť, generál Nikolaj Ivanov uštedril rakúsko-uhorskému vojsku vedenému Conradom von Hötzendorfom počas bitky o Halič drvivú porážku. Následkom tejto bitky sa spoločný front posunul o 160 kilometrov až ku Karpatom. Pevnosť Przemyśl predstavovalo jediné rakúsko-uhorské postavenie, ktoré sa podarilo ubrániť, a tak sa čoskoro ocitla v úplnom ruskom obkolesení. Przemyśl sa tým stal posledným bodom, ktorý bránil ruskému vpádu do Sliezska, vtedajšieho dôležitého priemyselného regiónu Nemecka, a tak sa jeho udržanie stalo dôležitým ako pre Rakúsko-Uhorsko, tak i pre Nemecko.
Prvé obliehanie
Samotné obliehanie pevnosti začal Radko Dimitrijev, veliteľ ruskej tretej armády, 24. septembra. Dimitrijev v tom čase nemal dostatok obliehacieho delostrelectva, no namiesto čakania, kým mu ruské velenie pošle potrebné vybavenie, nariadil frontálny útok voči pevnosti, ktorú chcel obsadiť ešte predtým, než by stihli doraziť rakúsko-uhorské posily. Útok trval tri dni, no i napriek hrozivým stratám vo výške asi 40 tisíc mužov sa pevnosť dobyť nepodarilo. Počas ruského útoku začal nemecký generál Paul von Hindenburg severne od Przemyśl ofenzívu voči Varšave a súbežne s ním začal na Przemyśl s posilami postupovať i rakúsko-uhorský generál Svetozar Borojević von Bojna. To prinútilo Dimitrijeva 11. októbra prerušiť obliehanie a ustúpiť cez rieku San. Hötzendorf dúfal, že spojený útok Borojevićovej armády a obliehanej posádky dokáže Rusom uštedriť tvrdý úder.
Po jeden a pol mesiaci od obkolesenia pevnosti ruskou armádou sa spojenými silami nemeckých a habsburských jednotiek podarilo obliehanie prelomiť. Všetci civilisti museli v snahe vyriešiť akútny nedostatok zásob, predovšetkým jedla, mesto bezodkladne opustiť.
Druhé obliehanie
31. októbra bol Hindenburg po porážke v bitke na Visle nútený ukončiť svoju ofenzívu na Varšavu a ustúpiť na západ. Tento zvrat udalostí donútil Borojevića opustiť svoje postavenie na rieke San, čím stroskotal aj Hötzendorfov navrhovaný plán ofenzívy voči Rusku. 9. novembra Rusi obnovili obliehanie Przemyślu. Jenotky Dimitrijeva, ktoré sa presunuli na sever, boli nahradené deviatou armádou generála Andreja Nikolajeviča Selivanova. Selivanov na rozdiel od Dimitrijeva nenariadil frontálny útok, ale namiesto toho sa rozhodol obrancov vyhladovať a donútiť ich k tomu, aby sa sami vzdali. V polovici decembra musela pevnosť začať čeliť i sústavnému ostreľovaniu ruským delostrelectvom. Rakúske posily sa celú zimu pokúšali prebiť až k obliehanej pevnosti, no i za cenu veľkých strát, predovšetkým kvôli veľkým mrazom a chorobám, sa im to nepodarilo.
Výsledky
Po páde Przemyślu sa všeobecne predpokladalo, že bude nasledovať ruská invázia do rakúsko-uhorského vnútrozemia. K nej napokon nedošlo, strata dôležitej pevnosti však i napriek tomu silno otriasla morálkou rakúsko-uhorských vojsk. Strata bola o to väčšia, že Przemyśl bol projektovaný na posádku o veľkosti 50 tisíc mužov, do ruského zajatia však padol viac než dvojnásobok tohto počtu. Rusom sa podarilo pevnosť udržať až do leta 1915, kedy sa počas gorlicko–tarnówskej ofenzívy posunul front v Haliči opäť viac na východ. Z porážok počas zimy na prelome rokov 1914 a 1915 sa však Rakúsko-Uhorsku nikdy nepodarilo zotaviť a až do konca vojny sa muselo spoliehať na nemeckú pomoc ako na východnom fronte, tak i na Balkáne. Celkové straty počas bojov v Karpatoch od januára do apríla 1915 sa podľa oficiálnych čísel na strane Rakúsko-Uhorska vyšplhali na 800 tisíc mužov a v súčte so stratami priamo v Przemyśle presiahli až 1 milión mŕtvych, zranených, nezvestných a zajatých vojakov. Rusko straty počítalo rovnako v státisícoch, rozlohou i populačne väčšia krajina však tieto straty dokázala nahradiť oveľa ľahšie. Kontrolu nad samotným mestom Przemyśl sa už Rakúsko-Uhorsku podarilo udržať až do októbra 1918, kedy pripadlo novovzniknutej Poľskej republike.
Deoxycytidíntrifosfát
Deoxycytidíntrifosfát alebo dCTP je nukleozidtrifosfát. Je príbuzný cytidíntrifosfátu (CTP), s tým rozdielom, že na 2' uhlíku pentózy mu chýba hydroxylová skupina. dCTP je prekurzor pre syntézu DNA. Používa sa v polymerázovej reťazovej reakcii (PCR), pri sekvenovaní DNA a klonovaní. dCTP vzniká fosforyláciou dCDP, ktorú katalyzuje nukleoziddifosfátkináza.
Referencie
<references group="" responsive="1">
RK Lovćen Cetinje
RK Lovćen Cetinje je čiernohorský mužský hádzanársky klub z Cetinje. Hádzanársky oddiel je súčasťou multi-športového klubu Lovćen Cetinje a vznikol v roku 1949. Je 3-násobný majster krajiny a 6-násobný víťaz národného pohára. Z medzinárodných úspechov sú najhodnotnejšie štvrťfinálová účasť v Lige majstrov EHF a v Pohári EHF. Momentálne (2012) hrá najvyššiu domácu súťaž, Prva Muška Liga u rukometu, a taktiež európsku regionálnu ligu, SEHA ligu.
Úspechy
Čiernohorská najvyššia súťaž:
Najvyššia súťaž Zväzovej republiky Juhoslávia a Srbska a Čiernej Hory:
Víťaz Čiernohorského pohára:
Víťaz pohára Zväzovej republiky Juhoslávia a Srbska a Čiernej Hory:
Európske súťaže
Liga majstrov:
Pohár víťazov pohárov:
Pohár EHF:
Vyzývací pohár:
Mestský pohár EHF:
Oriešok
Oriešok môže byť:
Klobúk (rozlišovacia stránka)
Klobúk môže byť:
Wireframe
Wireframy ("drôtené modely") stránok veľkou mierou pomáhajú pri návrhu dizajnu, obsahu i funkcií webových stránok. Bývajú jedným z prvých výstupov, ktoré sa prezentujú klientovi, aby pochopil rozmiestneniu a forme projektu stránky.
Využívanie
Wireframe definuje textový aj grafický obsah, rozmiestnenie funkčných prvkov, ale aj navigáciu a znenie nadpisov, kľúčových textov či tlačidiel (tzv. labeling). Wireframe nie je grafickým návrhom, neobsahuje obrázky a je tvorený len pomocou čiar ("drôtov", wires) a textu. Nepoužívajú sa ani farby, výnimkou je len odlíšenie hypertextových odkazov.
Vytváranie wireframu prichádza na rad po vzniku úvodnej analýzy a návrhu obchodných a používateľských cieľov. Zároveň však predchádza fáze tvorby grafických návrhov a prezentačnej vrstvy webu.
Informačný architekt vytvorí pomocou wireframu návod alebo vzor pre grafikov a vývojárov a zároveň ho využije na diskusiu s klientom. Zmeny a úpravy (v tejto fáze je žiaduce, aby k nim došlo) je ďaleko jednoduchšie a rýchlejšie zapracovať práve do wireframu než do už hotových grafických návrhov či naprogramovaných beta verzií webu.
Ďalšou výhodou je, že grafik sa v prípade existencie wireframu môže sústrediť plne na svoju úlohu. Nemusí riešiť, čo má navrhovaná stránka obsahovať, ako majú byť jednotlivé prvky rozmiestnené či pomenované. Zároveň však nie sú grafici existenciou wireframu zväzovaní a môžu web kreatívne spracovať. Preto si nie je možné pri prezeraní wireframu predstavovať, že sa jedná o finálnu vizuálnu podobu webu.
Z vyššie uvedených dôvodov je wireframe významnou súčasťou vývojového cyklu webu, ktorý zlepšuje naplnenie jeho cieľov, minimalizuje riziko vzniku rozdielu medzi zadaním a výsledkom a skracuje celkovú dobu vývoja.
Textový wireframe
- definuje obsah a funkčné prvky stránky len pomocou slovného zoznamu
Podrobný wireframe
- určuje detailne proporciu a umiestnenie funkčných prvkov, obrázkov a textu. Definuje konkrétne a doslovne navigačné prvky a odkazy, nadpisy a kľúčové sprievodné texty. Podrobný wireframne často tiež obsahuje popis správania jednotlivých funkčných prvkov
Preklikávacie či hypertextové wireframe
- je rozšíreným variantom podrobného wireframu, kedy sú jednotlivé stránky webu previazané a navigačné prvky sú funkčné. Niekedy je tiež naznačená funkcia chybových či potvrdzujúcich hlášok
Elementy wireframu
Kostra wireframu sa dá rozdeliť na 3 rôzne časti a to dizajn informácií, dizajn navigácie a dizajn rozhrania. Na konečnom layoute stránky sa tieto tri prvky skombinujú a samotný wireframing popisuje ich interakcie.
Informačný dizajn
- sa riadi pravidlami pre správnu prezentáciu umiestnenia a dôležitosti jednotlivých informácií, kvôli rýchlemu a ľahkému pochopeniu. Prvky musia byt rozmiestnené tak, aby odrážali ciele majiteľa a plnili záujmy návštevníkov
Dizajn navigácie
- rieši usporiadanie a funkčnú súvislosť prostriedkov, ktorými sa používateľ pohybuje po stránke. Navigácia by mala byť založená na intuitívnej komunikácii tlačidla a obsahu, ktorý sa pod ním skrýva. Na webe môže interagovať viacero druhov navigácií (globálna navigácia, lokálna navigácia, navigácia v pätičke...), ktoré nemusia byť dizajnovo identické.
Dizajn rozhrania
- toto rozhranie zahŕňa výber a usporiadanie jednotlivých prvkov, ich účinnosť a použiteľnosť. Spadajú sem prvky ako klikacie tlačidlá, textové polia, zaškrtávacie polia, menu (drop-down, pop-up ...) a iné.
Wireframe na papieri
- ide o všeobecne najjednoduchší a najekonomickejší spôsob modelovania webu. Návrhár nepotrebuje grafické cítenie ani znalosť zložitého softwaru, postačí ceruzka a papier a váš prvý prototyp môžete mať hotový za 10 minút. Praktickosť modelu spočíva najmä vo flexibilnej úprave každého prvku, tj. pôvodný prvok sa vygumuje a prekreslí znova, prípadne si k tomu autor pridá poznámku a pod. Nevýhodou môže byť fakt, že používateľ si týmto nevygeneruje žiadny použiteľný kód
Wireframe v softwarovom prostredí
Predpokladá istú úroveň počítačovej gramotnosti. Známe sú ako free, tak aj komerčné nástroje.
Komerčný SW
Pri modelovaní sa dbá na labeling - vhodné pomenovanie daných objektov; dostatočné popísanie každej funkcie v technickom zadaní projektu.
Neuilly-le-Dien
Neuilly-le-Dien je francúzska obec, ktorá sa nachádza v departemente Somme, v regióne Pikardia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Tymidíntrifosfát
Tymidíntrifosfát (TTP) alebo deoxytymidíntrifosfát (dTTP) je nukleozidtrifosfát. Na rozdiel od ostatných deoxyribonukleozidtrifosfátov zvyčajne v názve neobsahuje predponu "deoxy", pretože nemá prírodný ribonukleozidtrifosfátový analóg. TTP je prekurzor pre syntézu DNA. Jeho analógom pri syntéze RNA je uridíntrifosfát (UTP). TTP sa používa pri polymerázovej reťazovej reakcii (PCR), pri sekvenovaní DNA a klonovaní. TTP vzniká fosforyláciou TDP, ktorú katalyzuje nukleoziddifosfátkináza.
Referencie
<references group="" responsive="1">
Roman Mikulec
plk. Ing. Roman Mikulec, MSc. (* 18. marec 1972, Bratislava) je slovenský politik, bývalý vojak a bývalý minister vnútra Slovenskej republiky.
Vzdelanie
V roku 1994 získal titul inžiniera na Vojenskej leteckej akadémii v Košiciach (dnes Letecká fakulta Technickej univerzity v Košiciach). V roku 2012 získal magisterský titul z práva, ekonomiky a manažmentu na International Business School Brno.